ฉีดกระตุ้น1เข็มเดือนธันวา​ เเล้วเดือนนี้โดนข่วนกระตุ้นไปอีก2เข็ม​ ถ้าผ่านมา​ ประมาณ6วันเเล้วโดนน้ำลายหรือโดนข่วนโดนภูมิคุ้มกันจะสูงพอมั้ยครับภูมิคุ้มกันจะสูงประมาณกี่วันครับ
สวัสดีค่ะ อาจารย์สนิม ริมทางโรคพิษสุนัขบ้าเป็นโรคที่เกิดจากเชื้อไวรัสชนิดหนึ่งที่รับเชื้อมาจากสัตว์เลี้ยงลูกโดยนม อาจจะถูกกัด หรือถูกสัตว์มาเลียแผลหรือเลียปาก หรือไปสัมผัสเนื้อสัตว์ดิบ เป็นโรคที่มีอันตรายถึงแก่ชีิวิตเมื่อมีอาการแล้ว อาการเช่นน้ำลายฟูมปาก กลัวน้ำ มีอาการทางระบบประสาททำให้กระวนกระวาย สับสน คลุ้มคลั่งและจะเสียชีิวิตในที่สุด จึงมีการพัฒนาวัคซีนป้องกันโรคนี้ขึ้นมา โดยวัคซีนจะฉีดทั้งหมด 3-5 เข็ม กรณีเป็นการฉีดหลังถูกกัดไปแล้วตามแนวทางขององค์การอนามัยโลกปี 2561 ระบุว่า หากมีการสัมผัสโรคซ้ำ ก็คือถูกสัตว์กัดซ้ำภายใน 3 เดือน ไม่ต้องรับวัคซีนซ้ำ แต่แนวทางของสถานเสาวภาและกระทรวงสาธารณสุขของประเทศไทยยังคงยึดหลักให้ฉีดวัคซีนกระตุ้นหลังถูกกัด โดยถ้าถูกกัดซ้ำภายใน 6 เดือนให้ฉีดกระตุ้นแค่ 1 เข็มเข้ากล้าม ถ้าเกิน 6 เดือนให้ฉีด 2 เข็มที่วันที่ 0 และ 3 โดยในประเทศไทยยังมีรายงานว่าในผู้ป่วยบางรายหลังได้รับวัคซีนไปภายใน 3 เดือน มีระดับภูมิคุ้มกันไม่พอที่จะป้องกันโรคแต่หากเป็นเพียงแค่ 6 วันหลังการกระตุ้นวัคซีน ส่วนใหญ่ถ้าไม่ใช่แผลขนาดใหญ่หรือเสี่ยงมาก ก็จะยังไม่ได้ฉีดวัคซีนกระตุ้นให้เพิ่มค่ะ แนะนำปรึกษาแพทย์ที่รพ.ใกล้บ้านเพื่อประเมินแผลร่วมด้วยอีกครั้งค่ะ